Document ID: /roh_data/filtered/fineweb-2-filterrobots_roh.jsonl.gz/37721

Suenter ina stagiun nua che las dunnas da Tusaun Cazas han dominà il campiunadi en segunda liga ha cumenzà questa fin d’emna il campiunadi en emprima liga. E quel ha cumenzà bain. L’equipa da Tusaun Cazas ha gudagnà l’emprima partida dal nov campiunadi gest cun 3:0 encunter Bühler dal chantun Appenzell.
Buna partenza
La partenza e gartegiada, per restar cumpetitiv era en emprima liga sto Tusaun Cazas far anc dapli che la stagiun vargada. Il gieu è uss anc pli spert, pli intensiv, e pli fisic ch'en segunda liga. Las proximas partidas na vegnan perquai per las dunnas da Tusaun Cazas betg pli simplas.
RR actualitad 17:00